บิทคับ จับมือ Mudley World แพลตฟอร์มสนับสนุนการลงทุนโดยไม่ต้องใช้เงิน
นายสกลกรย์ สระกวี ประธานบริษัท บิทคับ ออนไลน์ (Bitkub.com) เปิดเผยว่า บริษัทฯได้ร่วมมือกับ บริษัท Mudley World แพลตฟอร์มเทรดดิ้งการลงทุน ครั้งแรกในโลกที่ไม่มีค่าใช้จ่ายใดๆ
30 ก.ค. 2562

นายสกลกรย์ สระกวี ประธานบริษัท บิทคับ ออนไลน์ (Bitkub.com) เปิดเผยว่า บริษัทฯได้ร่วมมือกับ บริษัท Mudley World แพลตฟอร์มเทรดดิ้งการลงทุน ครั้งแรกในโลกที่ไม่มีค่าใช้จ่ายใดๆ
ทั้งนี้ บิทคับ ตั้งใจจะทำPlatform Demo Trade ร่วมกันกับ Mudley ที่สามารถให้นักลงทุนมือใหม่ ที่ต้องการทดสอบการเทรดก่อนลงสนามจริง และได้รับรางวัลตอบแทนในการแข่งขันเป็นเงินหรือบิตคอยน์ ในอนาคตผู้เล่นสามารถทดลองการเทรดได้ผ่านแพลตฟอร์มของบิทคับโดยตรง โดยบิทคับจะเชื่อมเทคโนโลยีและระบบการแข่งขันกับ Mudley World




ขณะนี้ บิทคับกำลังพัฒนาแพลตฟอร์มแข่งเทรดกับ Mudley Group และสามารถให้ผู้คนเข้าไปแข่งเทรดได้โดยไม่ต้องเสียค่าใช้จ่ายและไม่มีการลงทุนใดๆ ผู้เล่นจะได้รับประสบการณ์จริงในการเทรดและแข่งขันเหมือนกับการเล่นเกม อีกทั้งยังสนับสนุนนักกีฬาอีสปอร์ต ที่เชื่อว่าเด็กเล่นเกมส์สามารถเทรดได้ โดยไม่จำกัดอายุผู้เทรด เพื่อเป็นการเตรียมพร้อมก่อนลงสนามการเทรดจริง
บิทคับ ออนไลน์ (Bitkub.com ) เป็นบริษัทแลกเปลี่ยนสินทรัพย์ดิจิทัลถูกกฏหมายที่ได้รับใบอนุญาตให้ประกอบธุรกิจสินทรัพย์ดิจิทัล ประเภทศูนย์ซื้อขายคริปโตเคอเรนซี่ และโทเคนดิจิทัล จากกระทรวงการคลัง และอนุมัติโดยสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ด้วยทุนจดทะเบียน 50 ล้านบาท
นอกจากนี้ ยังเป็นบริษัทแลกเปลี่ยนสินทรัพย์ดิจิทัลแห่งเดียวในประเทศไทยที่ให้บริการลูกค้าตลอด 24 ชั่วโมง และมีเหรียญชั้นนำให้แลกเปลี่ยนถึง 27 เหรียญ และเป็นบริษัทแห่งแรกในประเทศไทยที่มีแอปพลิเคชั่นเป็นของตัวเอง มีบริการทั้ง ระบบปฏิบัติการ iOS และ Android สำหรับ Mudley เป็น propietary trading fintech ในประเทศออสเตรเลีย